103 



Iagttagelser mangle, men det er, som det vil fremgaa af det 

 Foregaaende, højst sandsynligt. Den maa saaledes paa Forhaand 

 antages at have en betydelig Indflydelse paa Vegetationens 

 Karakter, og dette finde vi ogsaa, som det Efterfølgende vil 

 vise, fuldtud bekræftet, idet Vegetationsformationernes Fordeling 

 og Præg for en væsentlig Del netop bestemmes af den. 



Ved sin betydelige Styrke og Tørhed kommer denne Vind 

 til at udøve en stærk udtørrende Indvirkning paa Vegetationen. 

 Dette viste sig tydeligt i Omegnen af Igaliko ; i de ikke fuldt 

 2 Uger, jeg opholdt mig her, kom der flere Gange Regn eller 

 Taage, en enkelt Dag endog Dagsregn, og nogle Nætter i det 

 mindste faldt der Dug. Først de to sidste Dage blæste det 

 en Storm af Sydost ; da denne blæste paa 2den Dag, var det 

 ganske almindeligt paa alle ikke beskyttede Steder at finde 

 Urter med halvvisnede IJlomster og Blade. Det samme saas 

 senere i den inderste Del af Tunugdliarfik-Fjord. Den vestlige 

 Side af denne har paa mange Steder fugtig Grund, men er 

 udsat for Föhnen, og de i Kjærene voxende Græssers Hlade 

 vare derfor som oftest brunlige og halvt udtørrede. 



Særlig farlig for Plante væxten vil Föhnen være om Vinteren, 

 naar den bringer Sneen til at smelte eller fordampe i stor Ud- 

 strækning. Efter hvad Læge O. Helms har meddelt mig, kan 

 saagodtsom al Sne smelte bort under Föhnperioder ved Ivigtut. 

 og det samme maa da antages mindst lige saa godt at kunne 

 ske i det Indre af Sydkystlandet, hvor Snemængden er ringere. 



At Arternes Fordeling i Sydkystlandet stemmer godt med 

 de skildrede klimatiske Modsætninger mellem de ydre og de 

 indre Dele af dette, er let at se og allerede ovenfor antydet. 

 At ogsaa Vegetationens forskjellige Karakter staar i nøje For- 

 bindelse med de klimatiske Forhold, er ligeledes delvis antydet 

 i det Foregaaende, men vil blive udførligere paavist i det Følgende. 



I Tilslutning til de af Warming og Hartz publicerede Tem- 

 peraturmaalinger i direkte Solskin meddeles her følgende Maa- 



